Kolekcijas monēta "Satversmei 100"
Channel: LatvijasBanka
Date: 2022-02-10

Latvijas Banka 16. februārī izlaiž sudraba kolekcijas monētu "Satversmei 100". Šī monēta ir veltījums Latvijas konstitūcijai, kas pieņemta 1922. gadā un noteic valsts iekārtu, vērtības un attiecības starp cilvēku un valsti. 

Satversmes simtgades gadā arī Latvijas Bankai aprit 100 gadu kopš tās dibināšanas. Satversme radīja pamatu tostarp sekmīgai centrālās bankas darbībai, nosakot neatkarības garantijas, kompetenci un ilgtermiņa skatījumu naudas politikas jautājumos. Satversme ir viena no senākajām spēkā esošajām konstitūcijām Eiropā, kura nodrošina demokrātiskas un tiesiskas Latvijas valsts pastāvēšanu. 

Šī monēta ir centrālās bankas simboliska dāvana Latvijai, un tās radīšanā līdzdarbojās Satversmes tiesa un Valsts prezidenta kanceleja. 

Monētas "Satversmei 100" grafisko dizainu veidojis mākslinieks Aigars Ozoliņš. 

Jauno monētu varēs iegādāties Latvijas Bankas numismātikas produktu iegādes vietnē e-monetas.lv. Monētas cena – 70.00 eiro, iegādes limits vienai personai – 1 monēta.

Monētas tirāža ir 2500 eks. Monēta izgatavota Lietuvos monetų kalykla (Lietuva).